
Швейцариянең "Зика" компаниясе Татарстанда төзелеш материаллары производствосын төзәргә ниятли. Бу хакта бүген "Зика" компаниясенең Россия буенча генераль директоры Сергей Зюзя Татарстан Республикасы Президенты Рөстәм Миңнеханов белән очрашуда хәбәр итте.

Очрашу ТР Президентының Женевага эш сәфәре кысларында белдерде.

Хәзерге вакытта "Зика" - төзелеш химиясе материаллары һәм технологияләрен җитештеүче халыкара концерн. Компания составында производство компанияләре, фәнни лабораторияләр, техник ярдәм үзәкләре һәм 100ләп илдә сәүдә вәкиллекләре.

Россиядә "Зика" 2003 елдан бирле эшли. Производстволар Лобня, Ржев, Санкт-Петербург, Волгоград һәм Владивостокта көйләнгән. Сергей Зюзя билгеләгәнчә, "Зика" Россияне иң әһәмиятле базарларның берсе. Россия бизнесына инвестицияләр күләме - 1,7 млрд. сум тирәсе.

"Зика" Татарстанда да бар. Казанда сәүдә һәм техник вәкиллек эшли.

Очрашуда "Зика" вәкилләре белән хезмәттәшлек мөмкинлекләре турында сүз барды.

Шулай ук Рөстәм Миңнеханов бүген "Хеллинг" компаниясе җитәкчелеге белән дә очрашты.
Рөстәм Миңнеханов "Зика" Швейцария компаниясе җитәкчелеге белән очрашты